钦定古今图书集成/理学汇编/字学典/第107卷 > 张维
## 钦定古今图书集成/理学汇编/字学典/第107卷 > 张维

按《事实类苑》，“张维，字公言，蜀人，为沙门，后反。初尤善
王书，绝得怀素之骨，世鲜能及之。王嗣宗曾荐于今
上，召试御书院。维自负其能，少肯降下。入院内，环视
诸人所书，不觉微哂，众怒，共排之，止得隶秘阁，为楷
书，不就。景德末，扈驾谒陵，还经郑州，从幸开元寺，观
新塔。僧前揖言，闻公深信内典，愿为之碑，因诺之。后”
为撰碑，维为真书。一时之绝也。维贫薄甚。后寄死人
家。